Úradný vestník L 071 , 17/03/1990 S. 0011 - 0012

Fínske špeciálne vydanie: Kapitola 2 Zväzok 7 S. 0122

Švédske špeciálne vydanie: Kapitola 2 Zväzok 7 S. 0122



Nariadenie Komisie (EHS) č. 650/90 zo 16. marca 1992 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 323/90 [2], a najmä na jeho článok 9, keďže s cieľom zaistenia jednotného uplatňovania kombinovanej nomenklatúry pripojenej k tomuto nariadeniu, je potrebné prijať opatrenia týkajúce sa zatrieďovania tovarov uvedených v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá pre interpretáciu kombinovanej nomenklatúry a tieto pravidlá sa uplatňujú tiež na akúkoľvek inú nomenklatúru, ktorá je na nej úplne alebo sčasti založená, alebo ktorá k nej pridáva ďalšie triedenie a ktorá je ustanovená osobitnými ustanoveniami spoločenstva s cieľom uplatňovania sadzobných alebo iných opatrení týkajúcich sa obchodu s tovarom; keďže podľa uvedených všeobecných pravidiel, tovary opísané v stĺpci 1 tabuľky pripojenej k tomuto nariadeniu sa musia zatrieďovať do príslušných číselných znakov KN uvedených v stĺpci 2 na základe odôvodnení stanovených v stĺpci 3; keďže Výbor pre nomenklatúru nevydal stanovisko v rámci časovej lehoty stanovenej jej predsedom, pokiaľ ide o výrobok č. 2 v priloženej tabuľke; keďže opatrenia ustanovené v tomto nariadení sú v súlade so stanoviskom Výboru pre nomenklatúru, pokiaľ ide o výrobok čísiel 1 a 3 v priloženej tabuľke, PRIJALA TOTO NARIADENIE: Článok 1 Tovary opísané v stĺpci 1 pripojenej tabuľky sú v súčasnosti zatrieďované v rámci kombinovanej nomenklatúry do príslušných číselných znakov uvedených v stĺpci 2 uvedenej tabuľky. Článok 2 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. marca 1990 Za Komisiu Henning Christophersen podpredseda [1] Ú. v. ES L 256, 7.9.1987, s. 1 [2] Ú. v. ES L 36, 8.2.1990, s. 7. -------------------------------------------------- PRÍLOHA Opis tovaru | Zatriedenie Číselný znak KN | Odôvodnenia | (1) | (2) | (3) | 1.Výrobky tvaru koruny rôznych rozmerov (7 až 35 cm) zo zatočeného a prepleteného prútia s olúpanou kôrou (pozri fotografiu č. 1). | 46021091 | Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 1 ku kapitole 6, ako aj znením číselných znakov KN 4602 a 46021091. Tieto tovary sa nemôžu zatrieďovať do kapitoly 6, pretože nespĺňajú požiadavky poznámky 1 k tejto kapitole. | 2.Športové topánky s vonkajšou podrážkou z gumy a hornou časťou celou z textilného materiálu, na ktorej sú zvonku našité kúsky kože a dekoratívne kúsky textilného materiálu potiahnutého plastom. Koža pokrýva približne 59 % vonkajšieho povrchu, zatiaľ čo textilný materiál pokrýva približne 41 % (pozri fotografiu č. 2). | 64041100 | Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkami 3 a 4a) a poznámkou k podpoložke 1b) ku kapitole 64, ako aj znením číselných znakov 6404 a 64041100. Pri zatriedení sa nezohľadňujú tie časti z kože alebo plastu, ktoré predstavujú doplnok alebo spevnenie, prevláda plocha textilného materiálu. | 3.Tabule ťahaného skla obdĺžnikového (vrátane štvorcového) tvaru známe ako "záhradkárske sklo", ktorých jeden z rohov bol jemne obrúsený a ktoré sú bežne používané na stavbu skleníkov. | 70049070 | Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov KN 7004 a 70049070. Tovar sa nemôže zatrieďovať do podpoložky 70060090 ako spracované v zmysle tejto podpoložky. Jemné zbrúsenie, ktoré bolo vykonané na jednom rohu je bez akéhokoľvek skutočného významu z technického a ekonomického hľadiska, a tak nemení charakter tovaru uvedeného pod bodom B vysvetliviek k harmonizovaného systému k položke 7006. | +++++ TIFF +++++ +++++ TIFF +++++ --------------------------------------------------